ming030890/wiki-yue-high-quality huggingface dataset:
深圳河

深圳河（Sham Chun River）響香港同深圳之間，係兩地最長嘅河，係香港同中國大陸嘅邊界。因為係邊界關係，條河畀鐵絲網圍住，唔畀人自由出入。
呢條河自1898年簽署《展拓香港界址專條》起，係作為租借香港新界部份99年嘅界限。而呢條河係位於香港北區同中國廣東省深圳市之間。佢嘅源頭喺深圳市梧桐山，最後進入香港米埔附近嘅后海灣（深圳灣）。

源
深圳河因為定義做界河，所以沿邊界推上，去到深圳五廟地，河同邊界就分開，另一邊係香港蓮麻坑路，近伯公坳。伯公坳東谷係沙頭角河其中一個源頭，而坳西谷係深圳河其中一個源頭，佢地夾埋就係新界地界。邊界向東搵沙頭角河支流，而深圳河就沿五廟地上，水就係來自豆腐頭呢座山，就係界河嘅源頭。而深圳河蓮塘邊界一段，由沙灣河口計，向上游嘅12000米，亦都叫蓮塘河，所以一般都話起自梧桐山。
如果唔理界河定義，流入深圳河嘅有蓮塘河，深圳一邊有沙灣河、布吉河、福田河、皇崗河，香港一邊有梧桐河同平原河。其中沙灣河就最長，有20900米，所以以長計，深圳河其實起響布吉同平湖交界嘅牛尾嶺。

治理
香港政府搞過深圳河治理工程，一共分三期，主要係想減少北區雨季水浸，其次係改善水質，家下做好晒。因為河道拉直，港深兩地交換咗部份土地，當中包括響皇崗口岸東面，原來係落馬洲河套劃入香港境內。
烏甸尼斯足球會

烏甸尼斯足球會（意大利文：Udinese Calcio）係意大利烏甸尼一間足球會，喺1896年成立，而家踢緊意大利甲組足球聯賽。
烏特波

烏特波（粵拼：wu1 dak6 bo1；西班牙文：Utebo）係西班牙亞拉岡薩拉戈薩省一座城，住1.8萬人。
烏甸尼

烏甸尼（意大利文：Udine）係意大利東北部一個城市。距離斯洛文尼亞邊境唔夠40公里。亦都係足球隊烏甸尼斯嘅主場。
烏爾都文維基百科

烏爾都文維基百科係一個非弁利網站，由維基媒體基金會運行。到而家為止，已經超過100,000篇文章。
烏當區

烏當區係中國貴州貴陽下轄嘅一個市轄區，有962平方公里咁大。
烏班吉河

烏班吉河（英文：Ubangi River）係非洲中部一條河，屬剛果河支流，流經剛果民主共和國、中非共和國同剛果共和國，長1,060公里。
烏瑪華卡峽谷

Quebrada（字面意思係「整爛」）譯出意思係深谷或河谷。「烏瑪華卡」嘅名稱來自峽谷附近嘅細城市烏瑪華卡（西班牙文：Humahuaca），而家呢個城市有11000餘名市民居住。格蘭地河（Río Grande）係呢個區域嘅大河，入冬枯水，喺夏季大水。
呢個地方係交通要地，係聯絡附近地方經濟、社會、文化嘅中心地。過去一萬年間呢個區域都有人住，初頭嘅史前有人喺度狩獵採集（中文：狩獵採集）。喺15世紀，印加帝國主要嘅步行交通路穿過呢度，喺帝國主義時代，呢度係連接祕魯總督轄區同拉布拉他總督轄區呢兩個地方嘅關鍵橋樑地帶。爭取從西班牙獨立嘅各階段戰爭亦喺度打過多場仗。
2003年7月2號，UNESCO認證呢個地方有社會、文化嘅重要遺產價值，指定爲世界遺產。
琶洲大橋

琶洲大橋係中國廣州天河區連接海珠區嘅其中一條橋，2003年8月30號開通。呢條橋喺華南大橋同埋東圃大橋嘅位。

連接位
南邊喺海珠區嘅新滘路，過咗新港東路一直向北過埋珠江，去到北邊嘅天河區科韻路同埋黃埔大道中嘅交界為止。

長度同埋高度
長度：3.6公里，車路闊60米（雙向六車道）。其中橋長1205米，闊32米，橋底嘅凈高20米，成條橋係屬於V形墩嘅鋼架連續樑嘅組合結構。
琶音

琶音（意大利文：arpeggio，意思係 ｢豎琴式⌋）係一種分解和弦，指演奏嘅人將條分解和弦入面嗰啲音符由上至下或者由下至上彈出嚟。一段琶音嘅長度可以超過一個八度。
琺瑯質

琺瑯質（粵拼：faat3 long4 zat1，係牙最出面嗰層嘅組織，亦係哺乳動物體內最硬淨嘅組織，成熟嘅琺瑯質96-99％由無機物（主要係鈣同磷）組成，淨低嘅係水同有機物。
瑕豆屬

瑕豆屬（粵拼：haa4 dau2 suk6，學名：Ateleia ），係豆目豆科蝶形花亞科嘅其中一個屬。
琶洲塔站

廣州地鐵8號綫嘅萬勝圍站喺2號綫一分為二之前嘅規劃同施工時期嗌過琶洲塔站。
琶洲塔Pazhou Pagoda




位置
海珠區琶洲塔嘅東邊，新港東路嘅北邊。

廣州市海珠環島新型有軌電車廣州塔站　◄琶洲大橋南站 萬勝圍站►　萬勝圍站
琶洲塔站（粵拼：paa4 zau1 taap3 zaam6；英文：Pazhou Pagoda Station）係海珠有軌電車嘅車站，喺琶洲塔嘅東邊；新港東路嘅北邊。呢個站喺2014年12月31號朝早9點正式開通。

車站嘅結構
琶洲塔站嘅售票機
呢個站係地面嘅側式月台車站。售票機喺月台兩邊嘅中間嗰度。另外呢個站重有好多部噴霧風扇響度。
喺車站月台嘅北邊有條單渡線響度，如估喺琶洲塔到萬勝圍嗰橛出現咗乜冬瓜豆腐嘅話，去萬勝圍站嗰邊啲車就喺呢條單渡線返轉頭。
琶洲大橋南站

琶洲大橋南站（粵拼：paa4 zau1 daai6 kiu4 naam4 zaam6；英文：Pazhou Bridge South Station）；規劃同起緊呢個站嗰時嗌過水博苑站（seoi5 bok3 jyun2 zaam6）；佢係海珠有軌電車嘅車站，喺閱江東路嘅琶洲大橋附近。呢個站喺2014年12月31號朝早9點正式開通。

車站嘅結構
琶洲大橋南站嘅售票機
呢個站係地面嘅側式月台車站。售票機喺月台兩邊嘅中間嗰度。
琶洲街道

琶洲街道係中國廣東省廣州市海珠區下轄嘅一個街道，喺琶洲島上面。轄區總面積10平方公里，下轄3條村，常住人口3.87萬人。

參考資料
〈加快農村城市化 廣州海珠又添兩新街〉。新浪網。喺2008年9月3號搵到。
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
琶醍站

琶醍站（粵拼：paa4 tai4 zaam6；英文：Party Pier Station），規劃同施工時期嗌過啤酒博物館站同磨碟沙隧道站，係海珠有軌電車嘅車站，喺珠江·琶醍啤酒文化創意藝術區北邊嘅珠江邊地面。呢個站喺2015年10月21號朝早6點正式開通。

車站嘅結構
車站西邊附近
賣飛機
車站東邊附近
呢個站係地面嘅側式月台車站。售票機喺月台兩邊嘅中間嗰度。

車站歷史
2015年1月9號，琶醍站重喺度搞緊施工。
車站喺規劃時定咗海珠區有軌電車嘅一個站，但喺施工初期，由於車站邊嘅拆遷工作到2014年12月初搞掂，所以2014年12月31號嘅海珠區有軌電車開通之後，一直未開呢個站，直到2015年10月21號先至正式開放。
琿春

琿春係中國吉林延邊一個市，總面積4938平方公里，人口22萬。
濱海邊疆區

濱海邊疆區係俄羅斯東南面嘅一個邊疆區，屬遠東聯邦管區，首府海參崴。
呢個區舊時係中國領土，大清割讓畀沙俄。
濱海縣

濱海係中國江蘇鹽城一個縣，總面積1915平方公里，人口116萬。
濱海義山站

濱海義山站係新北捷運淡海輕軌嘅一個車站。
濱湖區

濱湖區係中國江蘇無錫一個市轄區，總面積770平方公里，人口78萬。
甲申

甲申係六十干支入面嘅第21個。

甲申年
甲申年係黃曆第21年，係猴年嘅排序之一。
甲氨喋呤

甲氨喋呤，拉丁學名係Methotrexate，台灣用嘅中文名叫滅殺除癌錠，係藥物嘅有效成份，用嚟醫治癌症，同埋自體免疫性疾病。而化學式係C=20 | H=22 | N=8 | O=5。

歷史
喺20世紀40年代，Sidney Farber喺波士頓兒童醫院嘅研究，發現葉酸同癌症之間嘅關係。1948年，Yellapragada Subbarao發現甲氨喋呤，可以阻止葉酸嘅代謝。1953年，美國FDA批准咗甲氨喋呤用喺癌症上面。

現時被批准治癌嘅病症
癌症包括咗白血病、乳癌、骨肉瘤，而皮膚病有牛皮癬。

施用方式
包括咗口服同靜脈注射。

副作用
包括咗胃潰瘍、白血球減少、噁心、腹痛、抑鬱、疲勞過度、發燒、發冷、頭暈、對傳染病抵抗力減弱、皮疹、對光敏感、成日覺得好痕…等。，同埋，食咗呢隻藥，好容易口腔發炎。
甲烷

甲烷（粵拼：gaap3 jyun2，methane）係烴（讀汀），係有機化合物，可以做燃料。佢係烷之中最輕。一甲烷分子，由一碳四氫原子化合，由四支單鍵聯埋，符號CH₄。
甲狀腺

甲狀腺係脊椎動物一個幾重要嘅腺體，屬於內分泌系統嘅器官。響哺乳動物，佢響頸部甲狀軟骨下面，氣管兩邊。人類嘅甲狀腺好似蝴蝶，但都有啲似盾甲，所以就叫做「甲狀腺」。
甲殼素

甲殼素係種長鏈聚合物，屬葡萄糖衍生物，亦係甲殼動物嘅甲殼組成部份。佢同時係種天然殺蟲劑。
甲板

甲板係一架船嘅一部份，負責永久噉冚住架船嘅船體，通常係露天設計。
甲殼動物

甲殼動物，即甲殼亞門（學名：Crustacea），係節肢動物門嘅其中一個分支，包括好多常見水生動物，譬如蟹、海螯蝦、龍蝦、淡水龍蝦、龍蝦仔、藤壺、蝦同磷蝦。
呢啲物種適應非常多種唔同嘅環境，用唔同嘅方式生存，發展得極其相異。有人將佢哋稱為『水中嘅昆蟲』。
其中有67,000個已經被描述物種，大小尺寸範圍從0.1 mm（0.004 in）嘅Stygotantulus stocki（英文：Stygotantulus），到腳長跨度達到3.8 m（12.5 ft）同重量達到20 kg（44 lb）嘅甘氏巨螯蟹。

特徵
正因為甲殻亞門嘅動物係咁多態，因此要搵到一個共同嘅特徵唔簡單。甲殻亞門與氣管類動物（英文：Atelocerata）（包括六足亞門嘅昆蟲等陸地生活嘅節肢動物）相對比較特殊嘅有佢哋有兩對觸角同適應喺水中生活嘅鰓。不過呢啲特徵實際上係節肢動物一開始公有嘅特徵，六足亞門嘅動物呢啲器官後來變化嘞。另一個古老嘅特徵係甲殻亞門動物分叉嘅腳，咁樣嘅腳喺化石中嘅三葉蟲就已經有。氣管類嘅動物後來冇咁樣嘅腳嘞。幾乎所有嘅甲殻亞門嘅動物都有一種特別嘅幼蟲狀態（無節幼體）。呢啲幼體典型地分三個帶腳或觸鬚嘅節，佢哋嘅無節幼體眼係單數嘅。喺觸角同腳嘅基部甲殻亞門有特別嘅，袋狀嘅排泄器官。此外所有嘅甲殻亞門嘅幹細胞99分裂時嘅特徵相同。
同其他所有節肢動物一樣，甲殻亞門嘅軀幹由幾個節組成。第一個節係頭部嘅口前葉，最後一節係尾部嘅尾板。通過唔同嘅適應方式呢個基本嘅構造方式可以形成非常唔同嘅特別結構。尤其外肢嘅變化可以非常大（比如演化為口器、吸盤同生殖器等非常唔同嘅器官）。一啲節可以融合到一齊形成比較大嘅軀幹部分（體段）。總體嚟講甲殻亞門動物嘅軀幹可以分三個大部分：頭部由口前葉同可能六個節融合而成。胸部同腹部各由唔同數量嘅節組成。胸部同腹部嘅區分主要由外肢嘅組合體現出來。腹部一般冇外肢或只有演變咗嘅外肢。有時頭部同胸部可能都會融合到一齊而組成一個頭胸部。

繁殖同發育
甲殻亞門嘅繁殖方式都好多樣，最簡單嘅有將精子同卵子放到水中進行外部受精。但都有通過演變嘅外肢進行體內受精嘅，甚至有一啲寄生嘅甲殻亞門動物嘅雄性退化而棲居喺雌性嘅生殖器內嘅。
甲殻亞門嘅發展過程類似。一般佢哋經歷多個幼蟲期，每次幼蟲期開始時幼蟲通過萌芽產生新嘅節同外肢。除五口綱動物外所有甲殻亞門動物一開始嘅幼體都係典型嘅無節幼體。有啲動物喺卵內度過呢個幼體期。此後唔同綱嘅動物發展出唔同嘅幼體。有啲甲殻亞門經過變態，有啲不變態為成蟲。

生活方式
幾乎所有甲殻亞門動物都生活喺水入面，喺海洋同淡水水系中所有嘅生態系統中都有甲殻亞門動物存在。少數物種生活喺陸地上，比如屬於寄居蟹嘅椰子蟹，但呢啲動物至少喺發展期間要依靠水。唯一幾乎完全喺陸地上生活嘅甲殻亞門動物係等足目嘅動物（潮蟲）。
喺水中甲殻亞門生活喺所有嘅生態環境中。好多物種構成遠洋區嘅浮游生物，其他生活喺水底、岩隙、珊瑚礁上或潮汐帶。喺北冰洋同南極洲嘅冰層下面都有好多甲殻亞門動物生存，佢哋構成當地食物鏈嘅最低級。喺大洋底嘅沸泉附近都有甲殻亞門動物生活。有啲甲殻亞門動物寄生於魚、其他甲殻亞門動物甚或脊椎動物嘅體內。

演化
同其他節肢動物一樣，甲殻亞門嘅演化過程仲唔係好清楚。唔清楚嘅主要原因在於佢哋嘅甲殻比較難保存為化石。
最早嘅甲殻亞門動物有可能類似於今日生活喺鹽水洞穴中嘅槳足綱，但佢哋冇留低化石。
最早嘅甲殻亞門化石出現於寒武紀。至今已發現嘅有鰓足綱、顎足綱、介形亞綱同軟甲亞綱動物嘅化石。
介形亞綱動物從出現以來就係浮游動物嘅重要組成部分。佢哋嘅殻好多時喺沉積岩中出現，因此係重要嘅指標化石。喺化石中經常出現嘅仲有藤壺。

分類
一般甲殻亞門動物與氣管類動物（昆蟲同蜈蚣）被睇作係姊妹群。一啲學者認為昆蟲同蜈蚣係甲殻亞門內嘅動物。呢個意見嘅由來在於對呢啲動物嘅胚胎發展嘅討論。通過分子遺傳學嘅研究同對精子結構嘅研究今日普遍認同過去屬於獨立嘅門嘅五口綱動物都屬於甲殻亞門。
甲殻亞門內部嘅分類同親屬關係還不好清楚而且爭論好大。最近數年中新嘅發現同研究使呢個領域動蕩非常大。比如過去嘅枝角目而家被分為多個目，等等。
目前大多數專家將甲殻亞門分為五個綱，但對鰓足綱同軟甲綱嘅爭議還好大。好多學者認為甲殻綱實際上係收集咗所有無法分到其他四個綱中嘅動物，實際上唔係一個真正嘅綱。
傳統上，甲殻亞門包括下列各個綱：
頭蝦綱 Cephalocarida
槳足綱 Remipedia
鰓足綱 Branchiopoda
軟甲綱 Malacostraca
顎足綱 Maxillopoda
鞘甲亞綱 Thecostraca
微蝦亞綱 Tantulocarida
鰓尾亞綱 Branchiura
脷形亞綱 Pentastomida
鬚蝦亞綱 Mystacocarida
橈足亞綱 Copepoda
介形綱 Ostracoda
然而，現時顎足綱已被確認並非單係群，呢個綱被分拆，其成員與介形綱及軟甲綱重新組合成為寡甲總綱（Oligostraca）同多甲總綱（Multicrustacea）兩個總綱。
截至2019年2月9號 (2019-2月-09)[update]，WoRMS紀錄甲殻亞門包括下列各分類單元：
?†袋頭綱 Thylacocephala
鰓足綱 Branchiopoda
頭蝦綱 Cephalocarida
多甲總綱 Multicrustacea
六幼生綱 Hexanauplia
橈足亞綱 Copepoda
微蝦亞綱 Tantulocarida
鞘甲亞綱 Thecostraca
軟甲綱 Malacostraca
寡甲總綱 Oligostraca
魚介形綱 Ichthyostraca
鰓尾亞綱 Branchiura
脷形亞綱 Pentastomida
鬚蝦亞綱 Mystacocarida
介形綱 Ostracoda
槳足綱 Remipedia

生態同經濟意義
喺海洋同淡水生態系統中甲殼亞門動物，尤其係細嘅浮游動物，起咗一個非常關鍵嘅作用。佢哋食用水中嘅浮游植物，由此控制呢啲植物嘅生長。喺浮游動物中佢哋所佔嘅數量比例最大。同時佢哋都係其他大嘅水中動物嘅直接或間接嘅食物。
人都直接食用一啲甲殼亞門動物（比如蝦、螃蟹同龍蝦等）。甲殼亞門都被用嚟凈化用水，佢哋有過濾塵埃、細菌同單細胞生物，結合毒質等作用。
此外，吸附喺船體上嘅藤壺會加大船喺水中嘅阻力，帶嚟經濟損失。
直線舞

直線舞（line dance）係指一班人並排企成一條直線噉嚟跳舞。
直腸內窺鏡

直腸內窺鏡（英文：colonoscopy）俗稱大腸鏡，係一種檢查大腸直腸腸道嘅內窺鏡。
直腸

直腸係大腸最尾嗰截，通去肛門，前面就係結腸。
直覺

直覺（粵音：zik6 gok3 | 英文：intuition）係指唔使有意識噉思考得到知識嘅認知功能。
直綫

直綫（粵拼：zik6 sin3），平面幾何兩端最短距離所連嘅綫，唔直嘅線叫做曲線。幾何中嘅直線係無限長嘅，有限長嘅線，通常叫做線段。
直腳蚊

直腳蚊（學名：Orthopodomyia），係雙翅目蚊科嘅一個屬。
直角

直角係幾何學同三角學入面指90度嘅角，亦即係四分之一個圓周。
煙葉

煙葉又叫煙草葉，係煙草同多種煙草屬植物嘅葉，整乾後主要用嚟整煙仔同雪茄，而煙葉入面嘅尼古丁成份會令人興奮同上癮。
煙通

煙通，又叫煙囪、煙囱、煙筒（粵拼：yin¹ tung¹）係種建築物結構，下底駁住火爐，將煙同其他廢氣排去高空。
煙草

煙草（粵拼：jin1 cou5；學名：Nicotiana tabacum），減筆烟草，臺灣興嗌菸草，係茄科煙草屬嘅大型草本植物，亦係種草。

植株
高度至少1m，成樖嘢有粘性。葉樣似披針，最長去到3dm，有絨毛。花屬管狀花，花色睇品種而定，一般圍繞開黃、白、玫瑰紅三種色其一。果屬蒴果，蛋形，入面有籽。

用途
主要用到佢嘅煙葉。呢隻草燒來吸食、整杜蟲藥同埋藥。多數都用來整煙仔或雪茄，會搞到人上癮。喺美洲原始部落，成日攞嚟做殯葬儀式植物。

起源同裁決
煙草最先喺公元三世紀出現，不過嗰時有兩種講法：
阿比西尼亞教士——阿利烏個墳入面
穆斯林教徒——穆罕默德啖口水生出嚟
不過講法冇證實。有證實嘅講法係從多巴哥島入面出現，後嚟傳到葡萄牙、法國之後逐步傳到成個歐洲。
早期喺16世紀中葉話佢有鎮靜效果嘅藥用用途，結果喺1572年發佈嘅《煙草指南》一書後，而開始興起用煙草整煙同鼓勵人食煙。初期冇人知佢嘅危害，直到17世紀初開始有人話佢嘅危害性。1642年，烏爾班八世被裁決後，煙民俾教會睇成罪人而踢出教會。喺沙俄（今日嘅俄羅斯）同埋土耳其、波斯（今日嘅伊朗）亦出現對待煙草民嘅殘酷處決行為。平反鎮壓後，煙草又好快重新喺嗰啲國家出現。
煙雨井

煙雨井（粵拼：jin1 jyu5 zeng2）係中國廣東省廣州市入面嘅其中一個比較出名嘅井，而呢個井係喺荔灣區芳村嘅大通寺入面。喺宋朝、元朝同清朝嘅「羊城八景」入面，佢同大通寺一齊攞埋「大通煙雨」嘅名。

傳說
喺舊陣時嘅大通寺度，有個水工唔小心將個鏟跌咗落個井度，後嚟喺白鵝潭度睇到。噉就出咗「扁擔放井流，白鵝潭上收，陽光照船影，井口見船浮。」嘅民謠出嚟。而煙雨井重有個出奇嘅嘢，就係喺出橫風橫雨之前，井就識噴煙；而天晴時重喺井口度睇到白鵝潭嘅帆影：而喺深夜嗰陣重可以喺井口度聽到尐喺白鵝潭傳過嚟嘅歌聲都有。由於個煙雨井喺大通寺入面，所以咪有「大通煙雨」嘅名響度喇。

逳手同落成
呢個井係喺南漢大寶元年（公元958年）由達岸禪師開山等南漢後主嚟出錢起緊大通寺嗰陣，喺天王殿前面嘅天階度整咗個深嘅井，之前係嗌過「龍霞井」，後嚟喺北宋時期改咗嗌「煙雨井」。

民國嘅破壞
喺民國初年，由於廣州嘅社會動盪，搞到治安惡化且經濟蕭條，而之前成日好多人旅遊嘅大通煙雨就越嚟越少人去喇，搞到個廟成日被人整爛，變咗個賊佬避難嘅地區。喺20世紀30年代，由於日本仔殺到廣州，佢同大通寺一齊搞咗個駐防（重起埋個卡都有）嚟儲存啲糧食，搞到整好咗成千年嘅廟都冇埋。不過煙雨井重留咗喺度。

中華人民共和國成立之後
1953年：呢度變咗間一工廠（之前係廣州市農產品加工廠，後嚟變咗廣州果子食品廠）。
1958年：「大通煙雨」嘅牌坊俾人拆咗。後嚟間工廠重整大咗個曬場同職工嘅運動場，而重凈低嘅爛六角亭同塞咗嘅煙雨井都鏟走埋，得返兩樖老榕樹響度。

重建
1997年，本嚟話廣州果子食品廠就同香港嘅恒基地產公司嚟合作喺呢度搞棟高樓住宅嘅。但係喺2004年10月份，廣州市文物考古研究所就喺之前嘅廣州果子食品廠嘅工地度挖咗煙雨井出嚟，結果俾廣州市民關注。就係噉，成千年嘅古井重新出返嚟。到咗2005年7月，煙雨井已經俾廣州市人民政府加咗入去文物保護單位度。喺2008年8月27號，大通寺同煙雨井已經修復好，嗰度係一個細型嘅公共文化場所。
煙霧章

煙霧章係伊斯蘭教典籍《可蘭經》入面嘅第44章（蘇拉）。
煙霞

煙霞，香港嘅地理書稱之為毒霧，北方話又叫霧霾，係種空氣污染產生嘅天氣現象，因為空氣有好多懸浮粒子，再加埋水氣，就會產生淺啡色嘅霞。
煙霧探測器

煙霧探測器（煙霧感應器或者煙霧警報器）係要嚟探測煙霧嘅機，有煙霧會響。有啲型號可以駁大廈嘅保安系統，探測到煙霧會自動報火警或者自動閂防火門等等。有啲地方，例如加拿大嘅多倫多，法律上一定要安煙霧探測器。
無着庵

無着庵（粵拼：mou4 zoek6 ngam1/am1，尼瓦爾文：अँगपमअं）係廣東廣州一間師姑庵，位置喺越秀區德政中路麗水坊50號。呢間庵最早喺1667年起。

名
以前又嗌無着地（mou4 zoek6 dei6）。「無着」呢個名係由來機禪師改嘅，分別有「清淨無貪著」同「天親法侶」噉解。

史
明代時，庵址本來係某個尚書屋企，大清康熙六年（1667年），天然和尚個妹來機禪師喺大東門附近嘅麗水坊買咗笪地，起咗呢間庵堂。根據《番禺縣續志》「鼎建無著庵碑記」記載，佢地用佐十一年起佐佛殿、祖殿、禪堂、觀音閣、齋堂等，仲有住房三十幾間，放生池一口，總面積八畝幾。工程費總共白銀三萬五千八百三十両。到道光年嗰時，試過發展到有八房子孫，輪流管理庵裏面嘅常住事務。好長一段時間，呢間庵係省城出名嘅尼眾道場。
民國13年（1924），廣州市政廳以籌餉為名，將無著庵拍賣充公，各房集資大洋五千贖回大殿、僧房等部分，留存規模壓縮近一半。
解放初期，當地幹部要求庵尼交房產稅，每半年要收九十六擔白米或等值物資。庵中出家人解放前主要靠信眾供養或者做法事維持生計，平時又無積蓄，所以交唔起咁貴嘅房產稅。後來同政府部門傾完再傾，终於達成稅項完減輕，但仍然要將部分地方（大雄寶殿、韋陀殿、伽藍殿、地藏殿、宗廳、客廳、祖堂）出租俾民政工廠做車衣工場，再用租金交稅。後來有車衣工人搵尼姑包伙食，咁樣都叫做幫補一下，有微薄收入，助庵堂出家眾渡過艱難歲月。
文革時庵遭搗毀，殿堂房舍分別為廣州市民政工廠、東山區彈簧廠、東山區房管局和廣州市房管局擴大使用或佔用，並將大殿前放生池填平，建起兩座住宅樓房。
1986年，廣州市人民政府批准無著庵恢復開放。廣州市佛教協會請咗寬敬老法師同12位師姑由揚州到廣州主持庵務，並撥出十萬元作重建基金，陸續完成重建，重光佛門。

建築
而家呢間庵佔地面積有3千m²，建築面積5千幾m²。
無窮之路 II - 無價之保

《無窮之路 II - 無價之保》（英文：No Poverty Land II - A Treasure Trove）係香港電視廣播有限公司嘅紀錄片節目，由陳貝兒做主持，喺2022年8月25號到9月23號香港時間逢禮拜四、五22:30到23:00喺翡翠台播。
節目由《無窮之路》原班人馬製作，所以獲冠名「無窮之路 II」，但呢輯節目題材同上輯完全唔同，呢輯係講中國大陸嘅生態保育工作。
無眠覺醒

《無眠覺醒》係套美國嘅災難片、科幻片，喺2021年6月9號上畫。
無碼

無碼指未經打格仔處理嘅影像資料。同經過打格仔處理嘅影像資料，即係有碼相對。

用詞來源
先有碼，後無碼。由於有地區法律限制色情作品唔畀顯示性器官而喺相關處「打格仔」，則出現「有格仔」嘅「有碼色情片」。因此，喺相關地區非法出售未經打格仔處理嘅，就係「無碼」。
無知財主嘅比喻

無知財主嘅比喻係耶穌講嘅一個比喻，記載喺《新約聖經》《路加福音》第12章第16至21節。

聖經譯文
「
然後耶穌用比喻對佢哋話：「有一個財主，田地出產豐富。佢自己心裏面諗：『我嘅出產冇地方儲藏，點算呢？』就話：『我要將原有嘅倉庫拆咗佢，另起一座更大嘅，喺嗰度用嚟儲藏我一切嘅糧食同財物，然後我要對自己話：幸運嘅人呀，你有好多財物積存，足夠享用好多年，慢慢享受，飲飲食食，過舒服嘅日子！』但係上帝對佢話：『你呢個無知嘅人！今晚，我要收返你嘅生命，你所預備嘅要歸畀邊個呢？』凡為自己積聚財富，喺上帝面前卻係唔富足嘅，都係噉樣。」
」

解釋
耶穌所關心嘅係，人嘅生命比財富重要得多。於是，耶穌講咗一個比喻，話：有個財主，田地出產豐富，冇足夠地方收藏。於是佢諗，要起一座更大嘅倉庫，用嚟收藏出產嘅穀物。呢個財主所有嘅計劃，都係以今世嘅生命做基礎。佢淨係顧自己，冇考慮到其他人，更加冇感謝上帝嘅心，所以上帝稱呼佢做無知嘅財主。結果，上帝對佢話：「你呢個無知嘅人！今晚，我要收返你嘅生命，你所預備嘅要歸畀邊個呢？」一生辛勞所積蓄嘅財富，就係噉樣因為死亡而變成對佢一啲好處都冇。
無窮之路 III - 無垠之疆

《無窮之路 III - 無垠之疆》（英文：No Poverty Land III - A Vast Expanse）係香港無綫電視製作嘅紀錄片節目，由陳貝兒主持，2023年11月9號到12月8號逢禮拜四到五 22:30-23:05喺翡翠台播。製作特輯喺2023年11月8號禮拜三 22:30-23:05喺翡翠台播。
無窮之路

《無窮之路》（英文：No Poverty Land）係香港無綫電視製作，幫助中共宣傳扶貧政策嘅資訊節目，由陳貝兒主持。節目搵咗中國十個嘅深度貧困地區，分析下佢哋點樣扶貧。節目由2021年8月21號到11月6號逢禮拜六22:30-23:00喺翡翠台播出。
陳貝兒憑著主持呢個節目獲中國官媒中央廣播電視總台頒發獎項，成為「感動中國 2021 年度人物」之一，又喺無綫台慶頒獎奪得最佳女主持人。
異關節總目

異關節總目（Xenarthra）係哺乳綱嘅總目，特徵係脊柱後部嘅胸椎同腰椎上有附加關節，細分做有甲目同披毛目兩個目。
異躄魚屬

異躄魚屬（學名： Allenichthys）係鮟鱇目躄魚科嘅其中一個屬。
異音音樂

異音音樂（英文：heterophony）係一種音樂織體，好似單音音樂噉得一段基本旋律，幾把聲都係唱或者奏緊段基本旋律嘅變體（同一段旋律，但節奏或者速度有啲唔同）。
異音音樂喺中東嘅音樂當中零舍常見。
異食癖

異食癖，又叫異食症，指人鍾意食啲「古靈精怪」嘅嘢。比如食頭髮、食銀仔、咬食指甲。
呢種病態多數係細時性情孤僻、同人交流少有關，細路仔時家長要注意觀察，一發現唔啱苗頭就要及時糾正，唔係等到大就好難醫。
異裝

異性裝扮（粵拼：ji6 sing3 zong1 baan6；英文：cross-dressing），簡稱異裝，係指著上異性嘅衫，即係男性著女性嘅衫（男扮女裝）或者女性著男性嘅衫（女扮男裝）噉嘅情況。異性裝扮呢種情況喺表演藝術當中頗為常見，例如粵劇就有男花旦呢家嘢，即係有男演員著住女裝扮女性角色，又有所謂嘅女小生，畀女演員著住男裝上陣。
亦可以睇吓芭蕾舞當中女舞蹈員著男裝上台，即係所謂嘅 Danseuse en travesti。
有啲人會著異性嘅衫嚟滿足性癖好。
節瓜

節瓜係廣東人經常用到嘅瓜菜，家常嘅可以滾湯，飲宴嘅可以整玉環瑤柱甫。
節度使

節度使係唐朝創立嘅地方軍官，有好大權，到安史之亂更加變成擁兵自立，將官銜世襲，史稱藩鎮割據，局勢一路持續到五代十國後，大宋宋太祖趙匡胤「杯酒釋兵權」，令節度使呢個官銜再無實權，到大元就無再設過。
節拍

節拍（metre，粵拼：mit1 taa4）係樂理上嘅一個概念。絕大多數嘅音樂同舞蹈都有所謂嘅節拍－想像將一段音樂斬開做若干橛，每橛嘅時間長度都完全一樣，每一橛算係一個節拍，而每橛節拍包含若干個拍子（beat），每一橛節拍包含嘅拍子數量都一樣。

雙拍子
雙拍子（duple metre）係指一段小節有兩吓拍子。

三拍子
睇埋：華爾茲
三拍子（triple metre）係指一段小節有三吓拍子。例子可以睇吓華爾茲音樂。

四拍子
四拍子（quadruple metre）係指一段小節有四吓拍子。

五拍子
五拍子（quintuple metre）係指一段小節有五吓拍子。例如爵士樂有陣時會用 5/4 嘅拍號。

複合節拍
複合節拍（compound metre）係指段小節嘅每吓拍子都會自然噉分做三等分。
節尾猴

節尾猴（Goeldi's marmoset）係一種細隻嘅新世界猴。
節肢動物

節肢動物（又叫節足動物），學名節肢動物門（Arthropoda），係動物界入面物種最多嘅一個門，下面細分昆蟲綱、甲殼綱、蛛形綱。
範例理論

範例理論（粵拼：faan6 lai6 lei5 leon6；英文：exemplar theory）係一套認知心理學理論，講人腦點樣儲起啲概念嘅。根據範例理論個睇法，人會將物件同概念儲存化成特定實例或者「範例」噉嘅型式，儲喺記憶嗰度，每當佢哋要決定眼前嘅事物「係咪 XXX」嗰陣，佢哋會將件事物同佢哋入便嗰個「XXX 嘅範例」對比，從而決定件事物算唔算係 XXX。
例如家陣要定義咩係雀鳥，講嘢嘅人可以提出「烏鴉、燕子同天鵝都係典型嘅雀鳥」噉嘅講法。靠範例做判斷嘅思考法，傾向排除一啲邊緣個案，例如企鵝都係雀鳥，但係喺特徵上同啲「典型例子」有明顯差異（企鵝唔識飛，但啲典型例子冚唪唥都識）所以係邊緣個案。
神鵰俠侶電視主題曲原聲大戲

《神鵰俠侶電視主題曲原聲大戲》係2006年電視劇《神鵰俠侶》出嘅原聲帶。喺2006年5月13號由滾石唱片發行。
神魔

神魔（粵拼：san4 mo1），日本同臺灣稱之為神怪，係漢字文化圈嘅一種傳統文學體裁，指故仔以神、鬼、妖魔等做主題嘅古典故仔，例子可以睇《西遊記》。
神鵰俠侶

《神鵰俠侶》係香港作家金庸寫嘅武俠小說，延續《射鵰英雄傳》嘅故仔。
神風特別攻擊隊

神風特別攻擊隊，簡稱「神風」、「神風特攻隊」，係大日本帝國海軍喺第二次世界大戰後期，因為知道自己唔夠美國海軍打，所以就發揮武士道精神，用戰機對美國海軍戰艦搞自殺式攻擊。
特倫切尼·鮑拉日

特倫切尼·鮑拉日（匈牙利文：Trencsényi Balázs，1973年5月14號—），係位匈牙利史學家，喺中東歐歷史，尤其係思想史同文化史方面，有開創性研究。
佢喺布達佩斯出世。1991年入讀匈牙利羅蘭大學。1997年，入讀中歐大學。2004年，獲得中歐大學歷史學博士學位。擔任中歐大學歷史學系助理教授、副教授、正教授。
特倫蒂諾排球

特倫蒂諾排球（英文：Trentino Volley）係意大利圖靈托嘅職業排球球會，依家打緊意大利超級排球聯賽。
特倫頓

特倫頓（Trenton）係美國新澤西州嘅首府，大約住咗9萬人。
特倫汗

特倫汗（挪威文：Trondheim）係挪威第三大城，人口有18萬。
特倫·阿歷山大-阿諾

特倫·阿歷山大-阿諾（英文：Trent John Alexander-Arnold，1998年10月7號—）係一個英格蘭足球員，司職右閘／中場，而家效力緊英超球會利物浦。

攞過嘅獎
呢節要加長。
特倫德拉格

特倫德拉格（挪威文：Trøndelag）係挪威嘅郡，首府斯泰恩謝爾。
特別任務連

特別任務連（英文：Special Duties Unit，縮寫SDU；綽號：飛虎隊／Flying Tigers）係香港第一支準軍事化特警隊。因香港經過好多好似1967年左派暴動等嚴重案例，但又唔方便成日叫英軍介入香港社會問題，加上1972年西德慕尼黑奧運期間發生咗慕尼黑慘案，令到各國開始重視反恐。所以港英政府決定成立一支反恐部隊，於是SDU就喺1974年7月23號成立。香港重係英國殖民地嗰時SDU係由英軍特種部隊特別空勤團（SAS）幫手訓練，就連用嘅武器同裝備都跟足佢哋。1997年前SDU曾經隸屬皇家香港警察，主權移交後到而家隸屬香港警務處行動處行動部警察機動部隊總部，而且係警隊最大最後一支武裝力量。主要責任處理最危險罪案、拯救人質、反恐怖主義、要員保護、偵測、搜索、執行水底（包括水底搜索、跟蹤、蒐證同埋潛水拯救等）、空中同埋特別行動，發生災難就會向社會提供緊急醫療服務等。
特別急行列車

特別急行列車係日本一種特別快嘅列車（特急列車）。大約相當於中國嘅特快列車同台灣嘅自強號。佢哋係日本列車嘅最高級別，行程時間最短。通常係同一條路線其他列車相比，停站較少。
特急列車通常有好多劃位座位（叫做指定席），甚至有頭等車廂（啲人叫做綠色車廂）。而且除咗標準票價，乘坐特急列車還要另外付「特急料金」。啲特急列車喺日本相當於歐洲嘅城際列車（IC），中國嘅特快車同台灣嘅自強號嘅版本。
特拉華河

特拉華河（Delaware River）係美國東部一條河，起源自紐約州，最後喺特拉華州流入大西洋，全長484公里。
特斯拉線圈

特斯拉線圈（Tesla coil）係由特斯拉喺 1891 年發明嘅變電器，用嚟產生高電壓、低電流、而且電流會以高頻率改變嘅電。
特敏福

特敏福（Tamiflu），即係膠囊形嘅奧司他韋（Oseltamivir），係一種抑制劑，用嚟抑制神經氨酸酶嘅作用，可以抑制成熟嘅流感病毒離開宿主細胞，所以可以醫到流行性感冒。
特本

特本係印度次大陸喺傳統男人巾，包住成個頭頂。
特殊函數

數學分析入面，特殊函數（英文：special functions）係啲有特別正嘅性質嘅複變函數，例如三角函數、Γ函數、高斯超幾何函數。佢哋喺數學好多領域（例如表示論）都會出現。
皇上保重

《皇上保重》（英文：Take Care, Your Highness!）係香港無綫電視喺1985年9月推出嘅一套清裝電視劇，由劉德華、劉嘉玲、劉青雲、邵美琪主演。邱家雄監製，全劇共20集。
皇上皇

皇上皇（粵拼：wong4 soeng6 wong4）係廣東廣州嘅一間老字號舖頭，1940年由謝昌創辦，家下係嶺南國際屬下嘅企業，總部喺荔灣區下九路1～3號。間嘢喺廣州地區，主要整臘味比較多而出名。

史
皇上皇臘味店廣州市歷史建築喺邊荔灣區上下九籌GZ_05_006登錄2018年2月11號
舖頭喺1940年由謝昌一手創辦，初期嗌過「東昌」個名，1943年改名做「東昌皇上皇」。
1945年光復後，上下東昌（喺海珠南路鋪係上，下九路新開嘅鋪係下）日均分別產銷500到600斤貨品。
其後謝昌由第十甫加拿大冰室度，挖咗個制冰師傅返來主理皇上皇自製嘅雪糕、雪條。1947年，又喺海珠南店開咗東昌冰室，開咗廣州臘味鋪兼營冰室嘅先例。到1948年，又先後喺下九路同太平南分號度做埋凍飲，仲喺一德路石公祠開埋雪條廠做批發。
發展到1949年，皇上皇成咗廣州臘味行業入邊發展較快嘅商家之一。當其時旗下有太平路（現人民路）為記同下九路下東昌兩間分號，仲有大新路、一德路石公祠開嘅3間工廠，主要製造番梘同雪條。而謝昌本人仲有成15個物業。

共和國後
謝昌喺1950年代初，同屋企人一齊去咗澳門同香港發展，廣州嘅生意轉由個仔謝德打理，生產經營則交由一位信得過嘅「師爺」（即掌櫃兼買賣手）葉海幫手打理。
到1956年公私合營後，兩間東昌皇上皇畀廣州食品公司（而家嘅廣州食品企業集團）食咗，海珠南老舖畀冚埋，剩低下九路間鋪仲開。而太平南路為記分號，經營逐步改為冬天售賣雲吞麵，夏天賣雪糕、凍飲。
文革受破四舊影響，個鋪名「東昌皇上皇」畀人話含有「帝王思想」，有三層樓高嘅大招牌，喺午夜時分畀拆落來揼爛，之後一度改名做「紅上紅」同「廣東臘味」等。呢段時間啲市民仍然認可皇上皇出嘅臘味係正宗，唔少住東山、海珠嘅街坊仲專程搭車去入貨。
1981年鋪面改返名「皇上皇」，仲重新設計咗皇冠款嘅新商標，1987年發展成肉食製品廠。

香港
謝昌1950年代初由廣州遷港後，喺彌敦道開返「皇上皇臘味」仲有「皇上皇餐廳」，中環德輔道中就開咗「皇上皇雪糕公司」，推出咗唔少港人童年熟知嘅「噴火雪糕」。當年謝家「太子」謝興銓係省城名人，「肥仔德」無人不識，搭飛機赴美探親，試過「飛機餐」後，隨即喺「皇上皇」度推出「飛機餐」，用個大盤分大小多格，分格裝麵包、牛油、牛扒或豬扒等餐食。旺角鋪面做到1980年代執咗，留低一棟皇上皇大厦。

臺灣
臺北忠孝東路有個「廣東皇上皇」，話係一位居港粵人喺民國68年（1979）創辦，未知係咪謝家後人遷辦。呢個舖頭話原先係自製燒臘為主銷售，後為咗喺臺灣整返道地嘅廣式臘味，就請返香港啲傳統師傅，用埋臺灣當地啲高粱酒等，整過廣式臘味。

出品
初頭謝昌係落手落腳整臘味，揀選川純正嘅玫瑰露酒。製作陣要求係「灌得 (滿)、斟得勻、綁得緊」，還由南海度請埋豉油師傅，喺東昌三樓自曬生抽、老抽。
開初嘅品種比較簡單，有「三七腸」、「二八腸」，都係肥瘦比例上嘅變化。後來風味多樣化咗，比如豉油，佢會用有色或者冇色豉油做臘腸，應對顧客嘅唔同需求。有出一款東昌金牌老抽腸比較多見，1945年光復後仲推出過生抽腸、切肉腸、白油腸等多個品種。
搬去香港後出品出名嘅有噴火雪糕、原子燒雞，仲有套餐「飛機餐」。

軼事
初頭謝昌嘅大佬謝柏早過佢，開咗個「八佰載太上皇臘味店」。謝昌就係賣鹹魚、沙欖、雜物呢啲嘢先，後尾見大佬嗰度生意做得好，就擺攤賣臘味，有咗本銀後就開咗固定檔「東昌臘味店」。到1943年改名叫「東昌皇上皇臘味」，有意趕超「太上皇」。
而舊日謝昌嘅經營出色，據話當其時佢擺咗好出名嘅「三個陣」。
第一個就係秋冬全力整臘味，叫做以火為主嘅「朱仙陣」。第二個係喺鋪頭做冰室，謝昌當時專門請咗加拿大冰室好有名嘅一啲製作人返嚟，吸引咗好多夏天嘅顧客，呢個就係以冰為主嘅「陰風陣」。第三個，喺做臘味時會剩啲下腳料，呢啲肥肉就可以做番堿，呢個叫做「溫和陣」。因為「三陣並施」，一年四季都有生意做。
謝仲好識做宣傳賣招牌，喺達官貴人常出入嘅海珠大戲院，就重金捐咗幅繡埋「東昌皇上皇臘味店」嘅前幕畀戲院。喺電臺度都放埋臘腸、番梘嘅告白。臘腸嘅告白詞係：「想想想，皇上皇風腸，一年一仗（舊底粵語叫『次』做『仗』），任君選嘗。」番梘嘅就係：「阿伯阿伯點解你件衫咁邋遢？買件『皇上皇』，包你雪咁白」。
而梅艷芳細個，就住旺角嘅「 皇上皇」燒臘同雪糕店對面，嗰陣仲未試過雞髀同雪糕，每次放學經過皇上皇燒臘陣，舖頭金黃色嘅燒雞都誘惑著梅豔芳，同其他女仔一樣，大家會圍埋睇著流埋口水。梅就開始有咗願望，諗著大個咗搵到第一份糧，就去「 皇上皇」買返隻童子雞畀自己。
皇冠單鰭魚

皇冠單鰭魚（學名：Pempheris ufuagari）係單鰭魚科單鰭魚屬嘅其中一個種。
皆川純子

皆川純子 ，係日本嘅一個女藝人同埋配音員。
皆本勝弘

皆本勝弘（1972年7月2號—）係日本足球員，司職中場，效力過大阪櫻花，及廣島三箭。
皆川佑介

皆川佑介（1991年10月9號—）係日本足球員，司職前鋒，曾經喺2014年爲日本足球代表隊出場1次。
皆川博子

皆川博子（粵拼：gaai1 cyun1 bok3 zi2，日文：皆川 博子(Minagawa Hiroko)，1930年1月2號—）係日本小說家。佢做過各類文學創作嘅活動，但因對中井英夫同赤江瀑等作家嘅敬愛而惹嘅幻想文學，與及充滿幻想嘅推理小說而辣。
佢老竇鹽谷信男係正心調息法創始者嘅醫生，亦都係心靈研究者。佢細佬係北里大學醫學部名譽教授鹽谷信幸。
約翰甘迺迪總統就職禮

呢篇約翰甘迺迪總統就職禮係政治類嘅楔位文章，未完成；麻煩你幫手加下料，充實佢。
約翰福音

《約翰福音》（希臘文：Κατὰ Ἰωάννην；天主教譯做《若望福音》），係《新約聖經》正典嘅第四卷福音，共21章，係四福音書最遲寫成嘅。呢卷書記載嘅耶穌言行有好多都冇記錄喺其他三卷福音書，特別強調耶穌嘅神性同基督徒屬靈生命嘅建造。
基督教會傳統都認為佢嘅作者係使徒約翰。

簡介
作者︰約翰
日期︰85-90年
地點︰以弗所
對象︰猶太人、受猶太人迫害嘅基督徒、外邦人（延伸對象係全地嘅人）
約翰福音主要內容描繪耶穌係上帝永恆之道，佢「成為人，住喺我哋中。」作者嘅目的係要讀呢卷書嘅人信耶穌係基督，係上帝之子，又因為噉樣信而獲得永生。呢卷書第一章指出上帝永恆之道成為人，係全書嘅導論。第二至十二章記述耶穌所行嘅好多神蹟異能，證明佢係救主，係上帝之子。根據呢十二章嘅記載，我哋知道有好多人信佢，接受佢做救主，不過亦有啲人反對佢，唔信佢。第十三章至十七章詳細記載耶穌同門徒嘅親密關係，同佢喺受難前夕教導佢哋，鼓勵佢哋嘅話。第十八章至二十一章記載耶穌被捕、受審、被釘死、復活，同復活之後向門徒顯現。
呢卷書嘅作者特別強調耶穌係引到真理同生命嘅道路，凡相信又接受佢嘅人都會得永生。約翰福音嘅顯著特徵係可以用日常生活上普通嘅事物，例如水、餅、光、牧者同羊群、葡萄樹同佢嘅果等，來象徵靈性上嘅意義。
約翰德蘭西

約翰德蘭西（John de Lancie，1948年3月20號—）係美國演員，1976年出道，出名作品主要係《星空奇遇記》系列嘅阿Q。
約翰施特勞斯二世

約翰施特勞斯二世（德文：Johann Strauss II，1825年10月25號—1899年6月3號）係奧地利作曲家，佢阿爸約翰施特勞斯一世都係出名作曲家。
約翰施特勞斯二世一世人作咗好多首華爾茲，因而俾人嗌做華爾茲之王。除咗華爾茲之外，佢仲作咗好多首普卡。

名曲
《南國玫瑰華爾茲》其中一段
睇埋：華爾茲同藍色多瑙河
約翰施特勞斯二世比較出名嘅作品有：
《藍色多瑙河》－1866 年作；
《維也納氣質》－1873 年作；
《南國玫瑰華爾茲》－1880 年作；
《春之聲華爾茲》－1882 年作，可以配女高音獨唱；
《皇帝華爾茲》－响 1889 年作嘅，用嚟向法蘭茲約瑟夫一世同威廉二世呢兩位皇帝表示敬意；
... 等等。
約翰甘迺迪

約翰甘迺迪（英文：John Fitzgerald "Jack" Kennedy，字頭縮寫JFK，1917年5月29號—1963年11月22號）係甘迺迪政治家族成員，1961到1963年做第35任美國總統。佢當選總統嗰陣係有史以來最後生嘅。
佢喺二次大戰期間曾經救過落水嘅船員，獲頒紫心勳章。
1963年11月22號，約翰甘迺迪同夫人積琪蓮到德薩斯州達拉斯為候選人拉票，座駕突然被人槍擊，甘迺迪中槍不治，終年47歲。24歲嘅奧斯華被捕，但係佢被押上法庭受審嘅時候，俾人突然開槍打死。調查委員會嘅報告指，奧斯華係開槍殺死甘迺迪嘅兇手，但唔少人認為真相唔係好似報告書所講咁簡單，陰謀論層出不窮。
約翰施特勞斯一世

約翰施特勞斯一世（德文：Johann Strauss I，1804年3月14號—1849年9月25號）係奧地利作曲家，佢個仔約翰施特勞斯二世都係出名作曲家。
王姿潞

王姿潞，香港親中派政治人，創業版上市公司威揚酒業老闆，香港再出發大聯盟發起人之一。

家庭
老公丁志威係「塑膠大王」丁炳星家族後人。
老母楊志紅係親中派紅人，係中國全國政協。
王娜娜

王娜娜（粵拼：wong4 no5 no5），係中國音樂製作人、作曲家。佢喺中國傳媒大學畢業。

經歷
2016年，佢為《26分貝》作曲。
王婆

王婆係《水滸傳》同《金瓶梅》中嘅人物。

生平
王婆係山東清河縣人，年輕時靚過，但心狠手辣，有一個兒子，但佢兒子去咗淮上，音信全無。佢喺武大郎隔壁開咗一間茶坊，做媒婆同接生婆嘅生意。佢利用呢個身份牽線，搞到潘金蓮同西門慶通姦，令兩人殺死武大郎。最後佢被判騎木驢，再受剮刑而死。
《金瓶梅》擴充咗《水滸傳》嘅故事，更加深入描寫咗王婆心狠手辣、貪財狠毒嘅形象。《金瓶梅》描述潘金蓮嫁俾西門慶後，將自己兒子丟俾佢照顧，同埋王婆三十六歲守寡，有一個十七歲嘅兒子王潮，之後同潘金蓮發生淫亂。
王夫之

王夫之（1619年10月7號—1692年2月18號）係明末清初嘅思想家，同顧炎武、黃宗羲並稱「明末三大思想家（三先生）」。
王如登

王如登（1942年10月—），廣東東莞人，係中華人民共和國中央人民政府駐香港特別行政區聯絡辦公室主任助理，亦係港區全國人大代表。
王如登身為中聯辦嚮2004年講過：「非理性爭拗不利於香港政制發展」。
王姝迪

王姝迪（粵拼：wong4 syu1 dik6，Sudi Wong，1990年12月1號—），係香港女模特兒，主力拍廣告，作品包括Xbox、Panasonic同大金冷氣等等。2016年，佢參選「大閘蟹小姐競選」而畀人談論。
筆架洲

筆架洲（英文：Pak Ka Chau ）係香港一個島，喺新界北區印洲塘西北嘅青洲瀝，吉澳黃晃山嘅西南面。筆架洲係印洲塘特別地區其中一個景點，形狀似筆架，畀人叫做「印塘六寶」之一。
筆直

筆直，又叫預算，係英文字 budget 忌音譯，指事先預計好各種特定嘅使費同收入。細至公司，大至政府，每年都要計好嚟緊一年嘅筆直，避免使凸咗。
筆筒

筆筒係種文具，形狀係一個筒，入面主要用嚟裝筆，通常放喺書檯上面。現代筆筒多數用塑膠或者金屬做。
筆村榮心

筆村榮心 ，係日本嘅一個男配音員。

配音作品一覽
呢個表唔完整，歡迎加料。
筆村路

筆村路（粵拼：bat1 cyun1 lou6）係中國廣東廣州嘅南北走向道路，喺黃埔區廣州經濟技術開發區東區嘅筆村入面，南邊從筆崗路開始，一直去到北邊嘅東鵬大道同宏明路嘅交界。

敘述
全長1.3km，闊12米，雙向2車道。
筆架山隧道

筆架山隧道（英文：Beacon Hill Tunnel）係香港一隧道，專行火車，喺筆架山下，九龍塘同大圍之間。佢係九廣鐵路電氣化之時起嘅，可以兩軌行車，取代單軌行車嘅煙墩山隧道。條隧道1981年4月26號全面啟用，而煙墩山隧道亦封咗。
九廣鐵路同香港地下鐵路合併後，家下隧道行港鐵東鐵綫，亦同時行城際直通車往來廣州、上海同北京，亦行火車貨卡。東鐵綫上，隧道喺九龍塘站同大圍站之間。
筆章

筆章係伊斯蘭教典籍《可蘭經》入面嘅第68章（蘇拉）。
筆巖書院

筆巖書院係個喺韓國嘅世界遺產，登錄喺聯合國教科文組織嘅世界遺產名錄。
筆架山

筆架山，又名畢架山或煙墩山，英文叫做Beacon Hill，係香港新九龍同新界交界之上嘅九龍山脈嘅其中一個峰，個峰有458米。座山因為個底有九廣鐵路嘅煙墩山隧道同後期嘅筆架山隧道留名。筆架山南山腰近大窩坪，同埋九龍塘歌和老街以北有同名住宅區。山上面有雷達站。

地理
筆架山東面係獅子山，西面係尖山（鷹巢山）。筆架山同獅子山之間嘅山脊上面，重有兩個矮峰，近筆架山嗰邊有個鐵路拗（Railway Pass），近獅子山嗰邊就有九龍拗。
筆架山向北落山可以去到沙田地龍口落徑口，向南走就係大窩坪落石硤尾。

名
筆架係用來描述個山形，而煙墩或者英文 Beacon，就係話佢以前係軍事上燒草放煙發放訊號嘅地方。相傳係用響海防上面。至於煙墩位置，到今日就無人知喇。

交通
由龍翔道有龍欣道上煙墩山頂，去到山頂雷達站。成座山脊都響獅子山郊野公園裏面，麥理浩徑第五段亦都幾近山頂。
美杜莎號

美杜莎號（Méduse）係19世紀法國海軍嘅一隻巡防艦，1810年9月26號啟航，1816年7月5號擱淺。
美杜莎

美杜莎（希臘話：Μέδουσα），係希臘神話裏面一個女妖，高哥三女妖之一。佢阿爸係海神Phorcys，阿媽係海妖怪凱托。傳說佢好醜樣，有野豬嘅牙，每一條頭髮都係毒蛇。每當有人或動物見到佢嘅眼，就會即刻變成石像。
美杜莎原本係一位非常靚嘅金髮少女，亦成為雅典娜嘅女祭司，但係因為佢喺雅典娜女神嘅宮殿俾海神波塞冬強姦，雅典娜認為神殿被玷污，一嬲之下將美杜莎嘅頭髮變成毒蛇，變成醜樣嘅怪物。
濟安‧貝尼尼嘅美杜莎雕像
美杜莎最後俾希臘英雄柏修斯斬頭，獻畀雅典娜，雅典娜將美杜莎嘅頭嵌喺神盾埃癸斯中間。任何直望美杜莎雙眼嘅人都會變成石像。後來美杜莎一詞就有極之醜樣嘅女人嘅含意。亦有傳說話柏修斯用美杜莎個頭對付海怪（鯨魚座），救咗被拎去做祭品嘅仙女座。
另外，傳說美杜莎同海神波塞冬有兩個仔女，而呢兩個仔女喺美杜莎被殺後，由佢個身度走出嚟。佢哋分別係：飛馬比加沙斯（後嚟成為天馬座）同巨人克律薩俄耳（Χρυσάωρ）。
彼得‧保羅嘅畫：Tête de Méduse(1618年)
美智科技

美智科技係中國美的集團旗下數碼化嘅創新業務之一，總部位於安徽省合肥市，以智能化、業務數碼化為基礎，為零售業提供基於物聯網、人工智能同埋SaaS嘅軟硬件整合一體化解決方案。
喺武漢肺炎大陸疫情期間，佢哋推動嘅零售模式被部分人認為可以減少人同人嘅接觸，不過，佢哋嘅智能售貨櫃生意就反而逆市有唔錯嘅成績。
美林湖畔

美林湖畔（粵拼：mei5 lam4 wu4 bun6；英文：Mayland City）係中國廣東廣州嘅一個樓盤，喺天河區東圃，南靠黃埔大道東；北靠楊桃公園；東靠東圃涌；西靠石溪村。佢係美林基業集團喺天河區繼美林海岸花園之後，第二個搞開發嘅樓盤，有「現代南亞風情」嘅稱呼。
樓盤喺2004年5月1號起好，曾經喺開盤之後嗰2年內先後攞過廣州十大明星樓盤同廣東房地產十大明星樓盤，及中國主流地產金築獎嘅獎項。
礁溪鄉

礁溪鄉（粵拼：ziu1 kai1 hoeng1）係台灣宜蘭縣嘅一個鄉級行政區。
磺胺吡啶

磺胺吡啶（粵拼：wong4 on1 bei2 ding6，Sulfapyridine）係種抗生素，主要用嚟醫細菌感染的嘅皮膚病。
磺胺甲噁唑

磺胺甲噁唑（粵拼：wong4 on1 gaap3 ok3 zo6，sulfamethoxazole）係種抗生素，主要用嚟醫尿道感染、呼吸系統感染、腸道感染同膽道感染。
磺胺二甲嘧啶

磺胺二甲嘧啶（粵拼：wong4 on1 ji6 gaap3 mat6 ding6，Sulfamethazine）係種抗生素，主要用嚟醫支氣管炎、前列腺炎同埋泌尿道感染。
磺胺類藥

磺胺類藥係一類有對氨基苯磺酰胺結構嘅藥，入面有啲藥有抗生素嘅功效，可以用嚟對付革蘭氏陽性菌同革蘭氏陰性菌。
磺胺嘧啶

磺胺嘧啶（粵拼：wong4 on1 mat6 ding6，Sulfadiazine）係種抗生素，主要用嚟醫革蘭氏陽性菌同革蘭氏陰性菌。
白石冬美

白石冬美（粵拼：baak6 sek6 dung1 mei5，日文：白石 冬美(Shiraishi Fuyumi)，1936年10月14號—2019年3月26號）係日本女演員、配音員、廣播主持人。本名白石芙美子（baak6 sek6 fu4 mei5 zi2）。賢製片廠所屬。靜岡縣出身，嚮中華民國北平市出世，身高156cm[咩時候？]，血型係A型，星座係天秤座。
白石橋

白石橋（Pak Shek Kiu）係香港嘅山，海拔高474米，喺荃灣區，附近範圍劃咗入大欖郊野公園。
白石晴香

白石晴香 ，係日本嘅一個女藝人同埋配音員。
白石洲站

白石洲站係深圳地鐵1號線一個站，喺深南大道同沙河街交叉路口。個站2009年9月28號啟用。
白石安男

白石安男（1958年8月21號—）係日本東京理科大學経営學部嘅副教授、醫學博士（理論流行病學）、武術研究家、自衛體操考案者。
白石文子

白石文子 ，係日本嘅一個女藝人同埋配音員。
白石區

白石區係日本北海道札幌市嘅一個行政區，喺2007年1月1號有人口 202,663。
白石呢個名源自仙台藩白石領（而家嘅宮城縣白石市），喺戊辰戰爭之後，戰敗嘅白石領藩士響1871年11月開始嚟到呢度開墾，呢度就改咗「白石村」。呢個名喺併入札幌市之後，依然用住「白石」呢個名。
白石智之

白石智之（1993年6月10號—）係日本足球員，司職中場，效力沼津青藍。
白石涼子

白石涼子（粵拼：baak6 sek6 loeng4 zi2，1982年9月7號—）係日本嘅一個女藝人同埋配音員。
綿

綿（英文：Wool），又叫毛纖維，泛指各種動物身上嘅毛皮纖維。皆因多數都係嚟自綿羊，所以如果冇特別講明，多數都係指綿羊毛。綿係織衫嘅其中一種主要材料。

史
早喺六千年前人類就已經開始用羊嘅綿來織衫。考古人員曾經喺中東一帶發現遺址，證明六千年前中東人已開始用綿做衫嘅原料。喺古羅馬時代，綿已開始應用於歐洲，同麻布、皮革一樣，係主要紡織原料。
喺中世紀之後，英國由於有較發達嘅牧羊業，成為綿嘅主要產地。到咗由十九世紀，英國殖民大洋洲，令大洋洲國家，例如澳洲、新西蘭，成為綿嘅主要輸出國。
綿羊

綿羊（粵拼：min4 joeng4，學名：Ovis aries），係哺乳綱、偶蹄目、牛科、羊亞科、羊族、羊屬嘅一種動物，亦係人類家畜之一。
佢係有毛嘅四腿反芻動物，係羊毛嘅主要來源。原來係北半球山區產物，同山羊唔同之處在於體形較為肥，體毛密，頭短。

起源
原產喺亞洲中部同西南部，大約6000—1,1000年前就畀人類馴化。

文化
西方十二星座入面白羊座排名第一位。所謂「白羊」就係指綿羊公。
粵語入面「綿羊仔」多數指一種細型嘅電單車。

用途
羊奶、羊毛、羊肉都有好高嘅經濟價值。喺一啲國家例如澳洲、新西蘭、烏拉圭、阿根廷地位都相當重要。
綿貫龍之介

綿貫龍之介 ，係日本嘅一個男配音員。

配音作品一覽
呢個表唔完整，歡迎加料。
綾瀨遙

綾瀨遙 （粵拼：ling4 laai6 jiu4，日文：綾瀬 はるか；1985年3月24號—），日本女演員。

拍過嘅作品一覽
呢個表唔完整，歡迎加料。
2016年 高台家の人々	平野木絵
2016年	海賊とよばれた男	国岡ユキ
2017年	本能寺ホテル	倉本繭子
2018年	今夜、ロマンス劇場で	美雪
2018年	インクレディブル・ファミリー
2020年	奥様は、取り扱い注意
綿陽南郊機場

綿陽南郊機場（粵音：min4 joeng4 naam4 gaau1 gei1 coeng4）係喺中國四川嘅一個機場，喺2001年嗰陣起好兼且開放畀人用嚟搭飛機。
綿羊仔

偉士牌綿羊仔，西澳洲珀斯影。
綿羊仔係種細型嘅電單車，特色係馬力比較細，有踏板放腳，多數都行自動波，相對比其他傳統電單車易揸。
秀嶼

秀嶼係中國福建莆田一區，面積506平方公里，人口78萬。
秀才遇著兵

《秀才遇著兵》（英文：The Gentle Crackdown）係香港無綫電視翡翠台古裝劇，響2005年5月25號到6月21號期間首播，總共20集，監製係劉家豪。主題曲〈明知不知傻癡癡〉由陳豪同周麗淇主唱。
秀明道公園

，香港公園之一，遊樂場之一，喺觀塘秀明道二十號，英文叫Sau Ming Road Park。前身係舊時秀茂坪邨三十七到四十一座。公園二〇〇九年啟用，行政上歸觀塘區，康樂及文化事務署管。設施有硬地球場、籃球場、兒童遊樂場、長者健體設施、社區園圃，以及七人足球場、遊樂場有洗手間同更衣室。開朝七晚十一，租場一個鐘計一節。公園唔畀食煙
秀峰

獨秀峰：桂林當地簡稱秀峰，桂林一景區。
秀峰區：廣西桂林一區。
秀峰風景區：江西九江廬山市嘅景區。
秀才愛上兵

《秀才愛上兵》（The Gentle Crackdown II）係香港無綫電視古裝劇集，《秀才遇著兵》續作，由馬浚偉、鄭希怡、夏雨、黎耀祥、羅冠蘭、曾偉權、麥長青、李思捷、姚子羚、李成昌主演，監製劉家豪。呢套劇喺2008年1月21號首播，一共20集。
秀才故居

秀才故居喺香港元朗屏山坑尾村64號，係屏山鄧族相傳咗六代並超過160年歷史嘅古老大屋。屏山文物徑中嘅文物多數係祠堂、書室，而秀才故居係文物徑中唯一嘅民居古蹟，並喺2010年12月10號被評為二級歷史建築。
喺科舉中考到功名嘅鄧聖軒同鄧大成住過喺呢度，大屋亦因此得名。
秀才故居已經重新裝修，恢復基本原貌，並可預約開放參觀。

開放時間
目前只喺星期六開放，並需要提前一星期電話預約（另可以安排公眾假期，但需要先行查詢）。
秀林鄉

秀林鄉係中華民國臺灣花蓮縣嘅一個鄉，面積約莫1641平方公里，人口約莫1.6萬。
秀洲區

秀洲區係中國浙江嘉興一個市轄區，總面積542平方公里，人口34萬。
羅湖管制站

羅湖管制站（英文：Lo Wu Control Point）係香港一個出入境管制站，喺新界北區羅湖，港鐵東鐵綫羅湖站北面，連住中國大陸深圳羅湖口岸。
羅源

羅源係中國福建福州一縣，面積1187平方公里，人口26萬。
羅漢果

羅漢果（粵拼：lo4 hon3 gwo2；學名：Siraitia grosvenorii）係葫蘆科羅漢果屬嘅長年生草質攀援灌木，喺中國廣東、廣西、海南、江西地區同泰國北邊嘅山溝同樹林邊、山谷嘅暗而黑地方、路邊先至搵到。

樣
成樖嘢有短嘅軟毛，根塊形；細樖仔時嘅梗同葉都有紅腺毛。梗好幼，暗紫，有豎棱，捲鬚側生，有兩條分岔，幾條到達中間。葉互生，心形。花單性，生喺葉衩且公乸唔同樹；其中花公屬總狀花序；花乸屬單生；花冠橙黃，五全裂。果屬瓠果，初出時啡色，熟時轉青，圓到橢圓之間，有軟毛同10條豎線；每年9～10月結果。籽淡黃。

用途
佢嘅果可以做藥，帶清甜味，有清熱潤肺、潤腸通便嘅功效。廣東人會用佢煲湯或涼茶（譬如葛菜水、五花茶）。
羅湖商業城

羅湖商業城（英文：Luo Hu Commercial City）係廣東省深圳市羅湖區一座7層高商業大樓，近羅湖口岸、深圳火車站同埋地鐵羅湖站。試過因為賣A貨而馳名全球。

大件事
2011年12月27號晏晝1點10分，羅湖商業城長途車站一架由汕頭朝陽市峽山嚟嘅客運大巴（車牌粵B-97551），懷疑司機搞錯油門同迫力而失控撞到人，做成5死5傷，死者包括細路同香港人。
羅湖懲教所

羅湖懲教所（英文：Lo Wu Correctional Institution）係香港懲教署轄下嘅一間中度設防監獄，位於新界上水河上鄉路163號，2010年投入服務，收容女性成年犯人同還押犯人。
羅湖站

香港港鐵羅湖站，乘客可以喺羅湖站落車後過境去中國大陸。
深圳地鐵羅湖站，喺深圳火車站隔離。
深圳火車站，始發於羅湖區，鐵路網遍及中國各省市。
羅湖編組站

羅湖編組站（Lo Wu Marshaling Yard）係港鐵公司管轄嘅貨運車站（2007年兩鐵合併前由九廣鐵路公司管轄）。車站喺香港上水虎地坳道，即係上水站同埋羅湖站之間一條東鐵綫專用支線上面，但係因為唔係客運站，所以唔顯示喺港鐵車站嘅路線圖入面。

使用狀況
上水屠房站初時係東鐵綫嘅貨運專用車站，辦理牲口終到，離港深邊界嘅羅湖只有兩分鐘車程，運牲口嘅貨運列車可以直接駛去屠房月臺落貨。但係家下運去上水屠房嘅牲口唔再用貨運列車，全部都係用貨車直接運送，羅湖編組站就淨係留返唻調度貨運列車同埋擺列車。